Technikos enciklopedija

Technikos enciklopedija – Mokslo ir enciklopedijų leidybos instituto nuo 2000 m. leidžiama enciklopedija, tapusi pirmąja originalia lietuviška technikos enciklopedija. Joje galima rasti informacijos iš visų technikos, tiksliųjų mokslų bei su technika susijusių žmogiškosios veiklos sričių.

 Apimtis 
Planuota, kad enciklopediją turi sudaryti 4 knygos (tomai) po 112 leidybos lankų (730 p.), apie 15000 straipsnių, 6000 spalvotų ir nespalvotų iliustracijų bei keli žemėlapiai. Šiuo metu yra išleisti visi planuoti keturi tomai.

 Istorija 
1990-ųjų viduryje susibūrė susibūrė kolektyvas, kuris nusprendė parengti ir išleisti Technikos enciklopediją. Jų pirmasis darbo vaisius pasirodė 2000 m., antrasis 2003 m., trečiasis 2006 m.

 Tomai 
 I tomas, A. – fuzija, 720 psl., 2000 m. (3000 egz.)
 II tomas, gabardinas - Ležandro simbolis, 792 psl., 2003 m.
 III tomas, Liaud. - perkėl., 704 psl., 2006 m.
 IV tomas, perlai - žvyras, 920 psl., 2010 m.

 Redaktorių redakcija 
Redaktorių tarybą sudaro pirmininkas prof. habil. dr. Edmundas Kazimieras Zavadskas, pirmininko pavaduotojai akad. Ramutis Petras Bansevičius, prof. habil. dr. Algirdas Eduardas Čižas, prof. habil. dr. Kęstutis Kriščiūnas, akad. Algirdas Žukauskas. Rašyti ir recenzuoti straipsnius padeda Lietuvos aukštųjų mokyklų dėstytojai ir kiti šalies mokslininkai, visuomenės ir kultūros veikėjai. Bendras tiek autorių ir tiek recenzentų skaičius siekia po kelis šimtus.

 Nuorodos 
 Technikos enciklopedija mokslo ir enciklopedijų leidybos centro svetainėje 

Kategorija:Lietuviškos enciklopedijos
Kategorija:Technikos žinynai